Як і наш БДУ, з кожным годам РУДН змяняецца і становіцца лепшым. Факультэты ўзбуйняюцца. Можна вучыцца па некалькіх напрамках і дадаткова атрымліваць адразу 2–3 дыпломы перакладчыкаў, нават адвучыўшыся на прыродазнаўчых спецыяльнасцях. Гэта дае магчымасць, як казаў К. Ціміразеў, выгадаваць два каласы там, дзе рос адзін. Групы памяншаюцца да 20–25 студэнтаў. Уведзены ўласныя адукацыйныя стандарты. Аўтаномнасць дазваляе праводзіць закупкі па гнуткіх правілах, паскараючы набыццё патрэбных тавараў і паслуг. Але галоўным з'яўляецца тое, што пры ўсіх структурных зменах і мадэрнізацыях РУДН атрымліваецца захоўваць свой твар, сваю місію, якая звязана з дыялогам цывілізацый і культур пры адначасовым павышэнні ўзроўню навучання студэнтаў.